text: Dagens vejr: Regn i Syd og Sønderjylland
  20 marts 2017 kl. 06.50
  Ugen starter med en let grå dag i Syd- og Sønderjylland.
  Selvom det mandag er forårsjævndøgn, så skal du ikke regne med at se solen.
  Mandag kan du forvente en lille smule regn og en let vind. Det bliver op mod otte grader og en svag vestlig vind. Hen på eftermiddagen tiltager vinden, mens regnen bliver ved.
  Det meste af ugen bliver vejret med en smule sol, men også mange skyer. Vi kan forvente temperaturer op omkring ti grader flere dage, men vi skal også være forberedte på nattefrost.
  